रोनी कोलमैन

रोनाल्ड "रोनी" डीन कोलमैन (जन्म 13 मई, 1964) को रोनी कोलमैन (अंग्रेजी:Ronnie Coleman) के नाम से भी जाना जाता है। वे एक अमेरिकी सेवानिवृत्त पेशेवर बॉडीबिल्डर हैं। वे लगातार आठ वर्षों तक मिस्टर ओलंपिया खिताब के विजेता रहे । उन्हें अब तक का सबसे महान बॉडीबिल्डर माना जाता है या अर्नोल्ड श्वार्ज़नेगर  के साथ दो सबसे महान और सबसे प्रभावशाली बॉडीबिल्डर के रूप में माना जाता है।

प्रारंभिक जीवन 
रॉनी डीन कोलमैन का जन्म 13 मई,1964 को मुनरो,लुइसियाना में हुआ था। उन्होंने 1984 में ग्रैमब्लिंग स्टेट यूनिवर्सिटी से अकाउंटिंग में बीएससी के साथ स्नातक की उपाधि प्राप्त की। 
वहां रहते हुए उन्होंने फुटबॉल मध्य लाइनबैकर के रूप में जीएसयू टाइगर्स के साथ खेला। वहाँ उनके कोच एडी रॉबिन्सन थे।
स्नातक स्तर की पढ़ाई के बाबजूद वे एक एकाउंटेंट के रूप में काम पाने में विफल रहे। तत्पश्चात उन्होंने डोमिनोज पिज्जा में काम किया। वे इतने गरीब थे कि अपनी गरीबी के कारण वे हर दिन कॉम्प्लिमेंट्री पिज्जा खाते थे, ताकि बाहर खाने का खर्च बच जाए । 
इसके बाद वे अर्लिंगटन, टेक्सास में एक पुलिस अधिकारी बने । 1989 से 2000 तक एक अधिकारी के रूप में और 2003 तक एक आरक्षित अधिकारी के रूप में सेवारत रहे।

बॉडीबिल्डिंग करियर 
कोलमैन के साथी अधिकारी गुस्तावो अर्लोट्टा ने सुझाव दिया कि वह मेट्रोफ्लेक्स जिम में भाग लें, जिसका स्वामित्व शौकिया बॉडीबिल्डर ब्रायन डॉब्सन के पास है।

सन्दर्भ